lappop – wolfshadowwhispers
In die droë herfsblare in ‘n boek
tussen die ou reuke van bloekomblaar en mint
het ek gaan verdwaal en jou gaan soek
In die argiewe van akasha
met net ‘n silwer lyn om
my in die doolhof terug te lei
het ek ‘n krummeltjie van jou probeer kry
en iewers tussen seisoene het ek
(daar was iewers ‘n lag in die nag)
op middernag ‘n kers gebrand, jou naam geroep
(daar was eggos van jou-onthou in my hart)
nogsteeds was jy net soos ‘n naald in ‘n naaldhoop
so baie soos jy
maar niks kon ek kry
en op ‘n ashoop tussen Gisters en Verlore Kanse
het Hoop geblink soos die son
iets het geskitter en dit was jy.
(iemand het ‘n lappop op die ashoop)
maar ek het jou gevind.
Afrikaans, digter, gedigte, geloof, hoop, konsep, lewe
8 thoughts on “lappop”
September 21, 2014 at 11:12 nm
Ag ek hou vreeslik baie van jou weird woorde Wolfie. ‘In die droe herfsblare in ‘n boek tussen die ou reuke van bloekomblare en mint het ek gaan verdwaal en jou gesoek’….’het ek ‘n krummeltjie van jou probeer kry’…..'(Daar was eggos van jou-onthou in my hart)’…..’En op ‘n ashoop tussen Gisters en Verlore Kanse het Hoop geblink soos die son iets het geskitter en dit was jy’ …….vir jou honde kind geskryf……dis pragtig!
September 21, 2014 at 11:15 nm
Ja en dit vertel ‘n storie, ‘n ware storie, maar vir die lekkerte moet almal wat lees wonder wart alles beteken. En jy het hulle nou ‘n leidraad gegee (ek het gehoop jy sal) so wie ookal hier lees en jou komentaar raak leeas, sal die gedig weer gaan lees en iets nuuts sien en dalk net dalk die storie begin verstaan 😉
September 22, 2014 at 10:40 nm
😉 hy blink voorwaar soos die son….ek onthou Babatjie se verhaal….
September 22, 2014 at 10:56 nm
🙂 ja hy blink
September 22, 2014 at 5:11 nm
Dit maak my nou baie hartseer.As dit oor ‘n oorlede hond gaan,weet ek net hoe dit voel??
Nee dit gaan oor my hond wat ek nou het 🙂
September 22, 2014 at 7:11 nm
Honde is ongelooflike diere.
September 22, 2014 at 7:17 nm
Hulle is goeie vriende. 🙂